钦定古今图书集成/明伦汇编/闺媛典/第109卷 > 皇清十五 > 石崖烈妇
## 钦定古今图书集成/明伦汇编/闺媛典/第109卷 > 皇清十五 > 石崖烈妇

按《翼城县志》：石崖烈妇，王七庄，农家妻也。夫远出，妇与姑处。安定国之乱，贼掠王七庄，见妇美，欲乱之，不从。贼杀其姑以惧妇，妇绐曰：“若好葬我，姑便相从。不？且死。” 贼觅棺以葬，葬已，妇遂投石崖死。贼愕然，叹息而去。不知其姓氏，故曰石崖烈妇云。